Ravshan Ermatov Braziliya — Janubiy Koreya futbol o‘yiniga hakamlik qiladi

12-oktabr kuni bo‘lib o‘tadigan Janubiy Koreya hamda Braziliya terma jamoalari o‘rtasidagi o‘yinda o‘zbek referesi Ravshan Ermatov hakamlik qiladi. Bu haqda “Anons” nashri xabar berdi.

O‘yin Seuldagi “World Cup Stadium” maydonida bo‘lib o‘tadi. Ravshan Ermatovga hakamlik qilishda Bahodir Qo‘chqorov hamda Abduhamidillo Rasulov yordam beradi.
Janubiy Koreya futbol federatsiyasi O‘zbekiston futbol federatsiyasiga Janubiy Koreya hamda Braziliya terma jamoalarining o‘rtoqlik uchrashuvida Ravshan Ermatovni hakam etib tayinlash iltimosnomasi bilan murojaat etgan.
Mazkur o‘yin 12-oktabr kuni Toshkent vaqti bilan 17:00 da boshlanadi.